EkBass/fiwiki-20250220-pages-articles huggingface dataset:
Floriano Peixoto

Floriano Vieira Peixoto (portugali ääntäminen: [floriˈɐnu viˈejrɐ dʒi araˈuʒu pejˈʃotu] 30\. huhtikuuta 1839 - 29\. heinäkuuta 1895), lempinimeltään "rautamarsalkka","A República de Ferro" www1.folha.uol.kom.br oli brasilialainen sotilas ja poliitikko, Paraguayn sodan veteraani, ja toinen Brasilian presidentti.Floriano Vieira Peixoto == Nousu presidentiksi == Floriano Peixoto oli armeijan Marsalkka, kun hänet valittiin varapresidentiksi helmikuussa 1891. Marraskuussa 1891 hän nousi presidentiksi, kun Brasilian ensimmäinen presidentti, marsalkka Deodoro da Fonseca erosi toimestaan. Brasilia oli keskellä poliittista ja taloudellista kriisiä. == Valtakausi == Floriano Peixoto kukisti häntä vastaan nousseen merivoimien upseerien kapinan 1893-1894 ja Rio Grande do Sulin ja Santa Catarinan osavaltioissa virinneen sotilaskapinan saman vuoden aikana. Hänen valtakauttaan leimasi lisääntynyt vallan keskittäminen ja nationalismi. == Lähteet == == Aiheesta muualla == Luokka:Brasilian presidentit Luokka:Brasilian varapresidentit‎ Luokka:Vuonna 1839 syntyneet Luokka:Vuonna 1895 kuolleet
Prudente de Morais

Prudente José de Morais e Barros (ääntäminen: [pruˈdẽtʃi ʒoˈzɛ di moˈrajs ˈbaʁus]; 4. lokakuuta 1841 – 3. joulukuuta 1902) oli kolmas Brasilian presidentti. Hän oli maan ensimmäinen siviilipresidentti, joka valittiin vuoden 1891 perustuslain mukaisesti, ja ensimmäinen, joka pysyi toimessaan koko virkakautensa ajan 15. marraskuuta 1894 - 15\. marraskuuta 1898. Hänen valtakauttaan leimasi maan koillisosassa puhjennut kapina, jonka Brasilian armeija murskasi. Hän joutui kohtaamaan myös diplomaattisuhteiden katkeamisen entisen emämaan Portugalin kanssa. Tässä tilanteessa Yhdistyneen kuningaskunnan kuningatar Viktoria toimi onnistuneesti välittäjänä. Ennen presidentiksi valintaansa Prudente oli ollut São Paulon osavaltion kuvernööri ja senaatin puhemies vuosina 1891-1894\. Luokka:Brasilian presidentit Luokka:Vuonna 1841 syntyneet Luokka:Vuonna 1902 kuolleet
Cheick Sallah Cisse

Cheick Sallah Cisse (s. 19. syyskuuta 1993) on norsunluurannikkolainen taekwondon olympiavoittaja. Cisse voitti Rio de Janeiron olympialaisissa 2016 kultaa alle 80 kg:n painoluokassa kukistettuaan loppuottelussa britti Lutalo Muhammadin pistein 8–6. Tämä oli Norsunluurannikon kaikkien aikojen ensimmäinen olympiakulta. Cisse voitti alle 80-kiloisissa kultaa Afrikan kisoissa 2015. Taekwondon Afrikan-mestaruuskilpailuissa hän on saavuttanut samassa painoluokassa kultaa 2016 ja pronssia 2014. Universiadeissa hän sai hopeaa 2015. == Lähteet == Luokka:Norsunluurannikkolaiset taekwondoinit Luokka:Norsunluurannikkolaiset olympiavoittajat Luokka:Vuonna 1993 syntyneet Luokka:Elävät henkilöt
Henri Schoeman

Henri Schoeman (s. 3. lokakuuta 1991 Vereeniging) on eteläafrikkalainen triathlonisti ja olympiamitalisti. 170 senttimetriä pitkän ja 59 kilogrammaa painava Schoemanin valmentajina toimivat Joe Schoeman ja Alistair Hatfield.https://www.rio2016.com/en/athlete/henri-schoeman http://www.triathlon.org/athletes/profile/30433/henri_schoeman Schoeman saavutti olympiapronssia henkilökohtaisesta kilpailusta vuoden 2016 kesäolympialaisista Rio de Janeirosta. Mitali oli Etelä-Afrikan historian ensimmäinen olympiamitali triathlonista. Vuoden 2014 Kansainyhteisön kisoista Glasgow'sta Schoeman saavutti hopeaa sekaviestistä. Schoemanin veli Riaan Schoeman on Kansainyhteisön kisojen mitalisti uinnissa. == Lähteet == Luokka:Eteläafrikkalaiset triathlonistit Luokka:Eteläafrikkalaiset olympiamitalistit Luokka:Vuonna 1991 syntyneet Luokka:Elävät henkilöt
Asuka Cambridge

Asuka Antonio "Aska" Cambridge (, s. 31. toukokuuta 1993 Jamaika) on japanilainen pikajuoksija ja olympiamitalisti. 179 senttimetriä pitkä ja 74 kilogrammaa painava Cambridge kilpailee 100 ja 200 metrin juoksussa.https://www.rio2016.com/en/athlete/aska-cambridge Cambridge jäi välieriin vuoden 2016 kesäolympialaisissa Rio de Janeirossa 100 metrillä. Samoista kisoista hän saavutti hopeaa 4 × 100 metrin viestistä uudella Aasian ennätyksellä. Lontoon MM-kilpailuissa 2017 hän juoksi pikaviestin alkuerissä. Loppukilpailussa Japani sai toisella kokoonpanolla pronssia. 100 metrillä hän karsiutui välierissä. Jakartan Aasian kisoissa 2018 hän voitti kultaa 4 × 100 metrin viestissä. Vuoden 2012 alle 20-vuotiaiden MM-kilpailuista Barcelonasta Cambridge saavutti pronssia 4 × 100 metrin viestistä. Cambridgen isä on jamaikalainen ja äiti japanilainen. == Lähteet == Luokka:Japanilaiset pikajuoksijat Luokka:Japanilaiset olympiamitalistit Luokka:Vuonna 1993 syntyneet Luokka:Elävät henkilöt
Bruno Oscar Schmidt

Bruno Oscar Schmidt (s. 6. lokakuuta 1986 Brasília) on brasilialainen rantalentopallon olympiavoittaja ja maailmanmestari. 185 senttimetriä pitkän ja 87 kilogrammaa painavan Schmidtin parina on toiminut vuodesta 2014 alkaen Alison Cerutti.http://www.fivb.org/EN/BeachVolleyball/Player_DataDB.asp?No=117474 Schmidt saavutti Ceruttin kanssa olympiakultaa vuoden 2016 kesäolympialaisista Rio de Janeirosta.https://www.rio2016.com/en/athlete/bruno-oscar-schmidt Schmidt ja Cerutti ovat saavuttaneet kultaa myös vuoden 2015 MM-kilpailuissa Haagissa. Schmidtin setä Oscar Schmidt on uransa päättänyt koripalloilija, joka pelasi urallaan Brasilian koripallomaajoukkueessa.http://news.xinhuanet.com/english/2009-04/06/content_11137002.htm == Lähteet == Luokka:Brasilialaiset rantalentopalloilijat Luokka:Brasilialaiset olympiavoittajat Luokka:Vuonna 1986 syntyneet Luokka:Elävät henkilöt
Sarvikummun rautatieasema

Sarvikummun rautatieasema (lyh. Sak) on lakkautettu rautatieliikennepaikka Heinäveden Sarvikummun kylässä rataosuudella Pieksämäki-Joensuu. Asema sijaitsee lähellä Sarvikummun kyläkeskusta. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sarvikummun liikenteellinen merkitys jäi kuitenkin vähäiseksi, ja asema muutettiin miehittämättömäksi toukokuussa 1971. Henkilöliikenne asemalle loppui 28.5.1989, ja liikennepaikka on lakkautettu. Laiturirakenteet ja sivuraiteet on purettu mutta asemarakennus on yhä olemassa. == Lähteet == == Aiheesta muualla == *Kuvia Sarvikummun asemalta Luokka:Heinäveden rautatieliikennepaikat
Ruth Gbagbi

Ruth Marie Christelle Gbagbi (s. 7. helmikuuta 1994) on norsunluurannikkolainen taekwondon olympiamitalisti, Afrikan kisojen voittaja ja Afrikan-mestari. Gbagbi saavutti Rio de Janeiron olympialaisissa 2016 pronssia alle 67 kg:n sarjassa kukistettuaan pronssiottelussa azerbaidžanilaisen Farida Azizovan pistein 7–1. Hän toisti saavutuksensa vuodelle 2021 siirretyissä Tokion olympialaisissa voittamalla pronssiottelussa Brasilian Milona Titonelin pistein 12–8. Hänestä tuli Norsunluurannikon ensimmäinen kaksi olympiamitalia saanut urheilija. Lontoon olympialaisissa 2012 hän hävisi samassa painoluokassa molemmat ottelunsa. Gbagbi on saavuttanut Afrikan kisoissa kultaa 62-kiloisissa 2015 ja pronssia 57-kiloisissa 2011. Taekwondon Afrikan-mestaruuskilpailuissa hän on saanut kultaa 62 kg:n sarjassa 2012, 2014 ja 2016 sekä hopeaa 46-kiloisissa 2009. Universiadeissa hän oli kolmas 62-kiloisissa 2015. == Lähteet == Luokka:Norsunluurannikkolaiset taekwondoinit Luokka:Norsunluurannikkolaiset olympiamitalistit Luokka:Vuonna 1994 syntyneet Luokka:Elävät henkilöt
Liu Shiwen

Liu Shiwen (, s. 12. huhtikuuta 1991 Liaoning) on kiinalainen pöytätenniksen olympiavoittaja ja maailmanmestari. 160 senttimetriä pitkä ja 54 kilogrammaa painava Liu pelaa maila oikeassa kädessä.https://www.rio2016.com/en/athlete/shiwen-liu Liu saavutti olympiakultaa joukkuekilpailusta yhdessä Ding Ningin ja Li Xiaoxian kanssa vuoden 2016 kesäolympialaisista Rio de Janeirosta. Vuodelle 2021 siirretyistä Tokion olympialaisista Liu sai yhdessä Xu Xinin kanssa sekanelinpelin hopeaa. MM-kilpailuista Liulla on kahdeksan kultaa, neljä hopeaa ja kolme pronssia. Kaksinpelistä hänellä on yksi kulta, kaksi hopeaa ja kolme pronssia. Muista maailmanmestaruuksista kaksi on naisten nelinpelistä, yksi sekanelinpelistä ja neljä joukkuekilpailusta. Aasian kisoista Liu on saavuttanut kolme kultaa ja kaksi hopeaa. Aasian-mestaruuskilpailuista hänellä on kuusi kultaa, yksi hopea ja neljä pronssia. Nuorten MM-kilpailuista Liu on saavuttanut kolme kultaa ja yhden hopean. Liu oli helmikuusta 2012 huhtikuuhun 2017 joka kuukausi maailmanrankingin kolmen parhaan joukossa. Rankingin ykkösenä hän on ollut useina kuukausina vuosina 2010 sekä 2013–2016.http://www.ittf.com/ittf_ranking/world_ranking_per_name.asp?Siniors=1&Player;_ID=105482 == Lähteet == == Aiheesta muualla == Luokka:Kiinalaiset pöytätennispelaajat Luokka:Kiinalaiset olympiavoittajat Luokka:Vuonna 1991 syntyneet Luokka:Elävät henkilöt
Sapun rautatieasema

Sapun rautatieasema (lyh. Spu) on lakkautettu rautatieliikennepaikka Heinäveden kunnassa rataosuudella Pieksämäki-Joensuu. Paikalle valmistui Thure Hellströmin suunnittelema Pieksämäki-Joensuu välin tyyppiasema 1938. Sapusta rakennettiin runsaan kilometrin pituinen satamarata Kermajärven rantaan. Radan käyttö on sittemmin loppunut, ja rata on purettu tarpeettomana. Asema muutettiin miehittämättömäksi lokakuussa 1971, ja henkilöliikenne lopetettiin 28. toukokuuta 1989 monien muiden rataosuuden pienempien asemien kanssa. Tavaraliikenne loppui 2002, ja liikennepaikka lakkautettiin 2004. == Lähteet == == Aiheesta muualla == * Kuvia Sapun asemalta vaunut.org Luokka:Heinäveden rautatieliikennepaikat
Connor Fields

Connor Evan Fields (s. 14. syyskuuta 1992 Plano, Texas) on yhdysvaltalainen BMX-pyöräilyn olympiavoittaja ja maailmanmestari. Fields on 183 senttimetriä pitkä ja painaa 88 kilogrammaa.https://www.rio2016.com/en/athlete/connor- fields Hän edustaa Chase Bicycles -seuraa.http://www.teamusa.org/usa- cycling/athletes/Connor-Fields Fields saavutti kultaa BMX:stä vuoden 2016 kesäolympialaisista Rio de Janeirosta. Vuoden 2012 kesäolympialaisissa Lontoossa hän sijoittui seitsemänneksi.http://www.sports- reference.com/olympics/athletes/fi/connor-fields-1.html MM-kilpailuista Fieldsillä on kaksi kultaa ja yksi pronssi, kaikki aika-ajosta. Vuoden 2011 Pan-Amerikan kisoista Guadalajarasta Fields saavutti kultaa. == Lähteet == Luokka:Yhdysvaltalaiset pyöräilijät Luokka:Yhdysvaltalaiset olympiavoittajat Luokka:Vuonna 1992 syntyneet Luokka:Elävät henkilöt
Ratchet & Clank (elokuva)

Ratchet & Clank on Rainmaker Entertainmentin tieteiskomediaelokuva, joka on julkaistu kanadalais-yhdysvaltalaisena yhteistuotantona vuonna 2016. Elokuvan juoni perustuu löyhästi Ratchet & Clank -pelisarjan ensimmäiseen, vuonna 2002 julkaistuun peliin Ratchet & Clank, mutta joka sisältää elementtejä myös pelisarjan myöhemmistä peleistä. Elokuvaan pohjautuva videopeli Ratchet & Clank julkaistiin PlayStation 4:lle vuonna 2016. == Ääninäyttelijät == === Alkuperäiset === === Suomenkieliset === Suomenkielisestä toteutuksesta vastasi UpTempo Oy ja dubbauksen ohjasi Bruno Lähteenmäki. Muissa rooleissa ovat Antti Jaakola, Markus Bäckman, Petri Hanttu, Markus Niemi ja Katja Aakkula. == Lähteet == == Aiheesta muualla == * Luokka:Videopeleihin pohjautuvat elokuvat Luokka:Vuoden 2016 yhdysvaltalaiset elokuvat Luokka:Yhdysvaltalaiset animaatioelokuvat Luokka:Kanadalaiset animaatioelokuvat Luokka:Elokuvat roboteista Luokka:Vuoden 2016 kanadalaiset elokuvat
San Lazzaro degli Armeni

San Lazzaro degli Armeni on pieni luostarisaari Venetsian laguunissa lähellä Lidon saarta. ==Historia== Venetsian tasavalta luovutti saaren armenialaiselle seurakunnalle vuonna 1717 ”ikuisiksi ajoiksi”. Luostaria oli perustamassa munkki Mekhitar, ja yhteisöä alettiin kutsua mekhitarilaiseksi seurakunnaksi. Munkit ovat keränneet 300 vuoden ajan luostariin armenialaisia kulttuuriaarteita, ja siitä on tullut armenialaisen kulttuurin keskus.Mekhitarian alumni association Toronto Luostarissa oli myös painokone, jonka avulla levitettiin armeniankielistä kirjallisuutta ja kulttuuria. Myöhemmin luostariin perustettiin kirjasto, jossa on nykyään noin 170 000 teosta.Matkailusivut Painokone oli tärkeässä asemassa tiedon levittämisessä maailmalle armenialaisten kansanmurhan aikaan. Luostarissa on yhä näyttely, joka koostuu kansanmurhaa todistavista valokuvista. ==Matkailu== Saareen pääsee tutustumaan kerran päivässä kahden tunnin vierailulle Pyhän Markuksen torilta lähtevällä vesibussilla.Veneton matkailusivut ==Lähteet== == Aiheesta muualla == Luokka:Venetsian laguunin saaret Luokka:Italian luostarit Luokka:Armenian katolinen kirkko Luokka:Armenian historia
Don’t Sit Down ’Cause I’ve Moved Your Chair

Don't Sit Down 'Cause I've Moved Your Chair on englantilaisen indie rock-yhtye Arctic Monkeysin kappale. Se julkaistiin ensimmäisenä singlenä yhtyeen neljänneltä albumilta Suck It and See. Parhaimmillaan se ylsi Britannian singlelistalla sijalle 28. Single julkaistiin digitaalisena latauksena 12. huhtikuuta 2011 ja myöhemmin 7 ja 10 tuuman vinyylilevyinä, joista jälkimmäinen sisälsi lisäksi kappaleen ”The Blond-O-Sonic Shimmer Trap”. Kappaleen musiikkivideo julkaistiin 14. huhtikuuta 2011 videopalvelu YouTubessa. == Kappaleet == Kaikki kappaleet sanoittanut Alex Turner. ====7" vinyyli==== # # ====7" vinyyli (UK Record Store Day Limited Edition)==== # # ====10" vinyyli ja digitaalinen lataus==== # # # ==Lähteet== Luokka:Vuoden 2011 kappaleet Luokka:Arctic Monkeysin kappaleet
Rafaela Silva

Rafaela Lopes Silva (s. 24. huhtikuuta 1994) on brasilialainen judoka. Silva on voittanut kultaa judon MM-kilpailuissa 2013 ja 2022 sekä Rio de Janeiron olympialaisissa 2016 alle 57-kiloisten sarjassa. Lisäksi hänellä on kolme MM- hopeaa, kaksi MM-pronssia, sekajoukkuekilpailun olympiapronssia, Pan-Amerikan kisoista kultaa, hopeaa ja pronssia sekä judon Pan-Amerikan- mestaruuskilpailuista kolme kultaa, kolme hopeaa ja kolme pronssia. Hän voitti alle 20-vuotiaiden maailmanmestaruuden 57-kiloisissa 2008. Hän on voittanut yhdeksän IJF World Tourin ja kuusi maailmancupin / Continental Open -tason turnausta sekä neljä Brasilian-mestaruutta. == Lähteet == Luokka:Brasilialaiset judokat Luokka:Brasilialaiset olympiavoittajat Luokka:Vuonna 1994 syntyneet Luokka:Elävät henkilöt
Matt Kuchar

Matthew Gregory Kuchar (s. 21. kesäkuuta 1978 Winter Park, Florida) on yhdysvaltalainen golfin olympiamitalisti. 194 senttimetriä pitkä ja 86 kilogrammaa painava Kuchar siirtyi ammattilaiseksi vuonna 2000 ja kilpailee nykyään PGA Tourilla.https://www.rio2016.com/en/athlete/matt-kuchar http://www.pgatour.com/players/player.23108.html Kuchar saavutti pronssia vuoden 2016 kesäolympialaisista Rio de Janeirosta. Major-turnauksissa Kuchar on sijoittunut parhaimmillaan jaetulle kolmannelle sijalle vuoden 2012 The Mastersissa. Ensimmäisen voittonsa PGA Tourilla Kuchar saavutti vuonna 2002. Kucharin suku on kotoisin Ukrainasta.http://www.krikorianwrites.com/blog/2014/1/19/ahmettai72c9reiu239mr7c9aoik3b == Lähteet == Luokka:Yhdysvaltalaiset golfaajat Luokka:Yhdysvaltalaiset olympiamitalistit Luokka:Vuonna 1978 syntyneet Luokka:Elävät henkilöt
Antenni (lehti)

Antenni oli vuosina 1965–1973 julkaistu radio- ja tv-lehti. Sen edeltäjiä olivat Radiokuuntelija (1936–1961) ja Radiokuuntelija-tv (1961–1965). Lehti ilmestyi kerran viikossa ja sitä julkaisi Yhtyneet Kuvalehdet Oy.Antenni; Fennica == Historiaa == Suomessa ilmestyi Radio-lehti vuosina 1924–1928 ja Suomen Yleisradion julkaisema Yleisradio-lehti vuosina 1927–1931Yleisradio; Fennica. Yleisradion seuraajana ilmestyi 1931–1932 Erkki Valan päätoimittama Radiomailma.Radiomailma; Fennica. Radiokuuntelija-lehden perusti vuonna 1936 L. M. ViherjuuriWikiaineisto: Kuka kukin oli 1961. Hän toimi lehden päätoimittajana vuoteen 1954 asti, ja myöhempiä päätoimittajia olivat Ilmari Kohtamäki 1955–1961 ja Urpo Virkkunen (Radiokuuntelija-tv) 1961–1965. Virkkunen jatkoi myös Antennin päätoimittajana koko sen julkaisuajan. == Katso myös == *Katso == Lähteet == Luokka:Suomalaiset aikakauslehdet
Francisco de Paula Rodrigues Alves

Francisco de Paula Rodrigues Alves, (portugali ääntäminen: [frɐˈsisku di ˈpawlɐ roˈdriɡis ˈawvis]; 7. heinäkuuta 1848 – 16. tammikuuta 1919) oli brasilialainen poliitikko, joka ensin toimi São Paulon osavaltion kuvernöörinä vuonna 1887, sen jälkeen valtiovarainministerinä 1890-luvulla. Rodrigues Alves valittiin Brasilian presidentiksi vuonna 1902 ja hän palveli tässä tehtävässä vuoteen 1906. Presidenttikaudellaan hän uudisti Brasilian pääkaupunki Rio de Janeiroa ja paransi sen terveysoloja. Kaupunki pääsi eroon sitä piinanneesta keltakuumeesta. Hänet valittiin presidentiksi toiselle kaudelle vuonna 1918, mutta hän kuoli ennen kuin ehti astua virkaansa, 16. tammikuuta 1919. Seuraajaksi nousi varapresidentti Delfim Moreira. == Lähteet == Luokka:Brasilian presidentit Luokka:Vuonna 1848 syntyneet Luokka:Vuonna 1919 kuolleet
Fake Tales of San Francisco

Fake Tales of San Francisco on englantilaisen indie rock -yhtye Arctic Monkeysin kappale. Se julkaistiin alun perin yhtyeen ensimmäisellä EP:llä Five Minutes with Arctic Monkeys toukokuussa 2005. Kappale sisältyy myös yhtyeen debyyttialbumiin Whatever People Say I Am, That’s What I’m Not, jonka jälkeen se julkaistiin radiosinglenä. ==Musiikkivideo== Kappaleen musiikkivideossa on kuvamateriaalia yhtyeen esiintymisistä. Videolla esiintyy myös useassa kohdassa yhtyeen alkuperäinen basisti Andy Nicholson. Videota esitettiin MTV2-musiikkikanavalla Isossa-Britanniassa. == Kappaleet == ====Radiojulkaisu==== # == Lähteet == Luokka:Vuoden 2005 kappaleet Luokka:Arctic Monkeysin kappaleet
Gennadi Buharin

Gennadi Ivanovitš Buharin (, 16. maaliskuuta 1929 Rybnaja Sloboda, Tataarien ASNT – 3. marraskuuta 2020) oli neuvostoliittolainen ratameloja, olympiamitalisti ja maailmanmestari. Buharin ylsi kanadalaisyksiköissä olympiapronssille Melbournessa 1956 sekä 1 000 että 10 000 metrillä. Kaksi vuotta myöhemmin Prahan MM-kilpailuissa hän voitti maailmanmestaruudet samoilla matkoilla. EM-kilpailuista Buharin saavutti kolme hopeamitalia. Buharin kuoli 91-vuotiaana 3. marraskuuta 2020.http://www.dynamo.su/news/32753/Olympedia.org == Lähteet == * === Viitteet === == Aiheesta muualla == * Luokka:Neuvostoliittolaiset melojat Luokka:Neuvostoliittolaiset olympiamitalistit Luokka:Vuonna 1929 syntyneet Luokka:Vuonna 2020 kuolleet
Motor City Online

Motor City Online on Electronic Artsin kehittämä ja julkaisema ajopeli. Peli julkaistiin Microsoft Windowsille 29. lokakuuta 2001. == Aiheesta muualla == * Luokka:Need for Speed -pelit Luokka:Vuoden 2001 videopelit
Darlan Romani

Darlan Romani (s. 9. huhtikuuta 1991 Concórdia, Brasilia) on brasilialainen yleisurheilija, joka kilpailee kuulantyönnössä. Rio de Janeiron kesäolympialaisissa 2016 Romani sijoittui kuulantyönnössä viidenneksi Brasilian ennätyksellä 21,02 m. Birminghamin MM-hallikilpailuissa 2018 hän oli neljäs Etelä-Amerikan sisäratojen ennätystuloksella 21,37 m. Hän voitti maanosien cupin 2018 sekä kultaa Liman Pan-Amerikan kisoissa 2019 tuloksella 22,07. Dohan MM-kilpailuissa 2019 hän sijoittui neljänneksi entistä MM- kilpailuennätystä paremmalla tuloksella 22,53. Vuonna 2021 järjestetyissä Tokion olympialaisissa hän oli neljäs tuloksella 21,88. Hän voitti sisäratojen maailmanmestaruuden Belgradissa 2022 Etelä-Amerikan sisärataennätyksellä 22,53. Eugenen MM-kilpailuissa 2022 hän sijoittui viidenneksi tuloksella 21,92 ja Budapestin MM-kilpailuissa 2023 kahdeksanneksi tuloksella 21,57. Romani on voittanut Etelä-Amerikan ulkoratojen mestaruuskilpailuissa kultaa vuosina 2017 ja 2019 sekä hopeaa vuosina 2013 ja 2015. Etelä-Amerikan hallimestaruuden hän voitti 2022. Etelä-Amerikan kisoissa hän sai kultaa vuonna 2018 ja hopeaa vuonna 2014. Ibero-Amerikan mestaruuskilpailuissa hän voitti kultaa 2016, 2018 ja 2022, hopeaa 2014 ja pronssia 2012. Romani on voittanut Brasilian mestaruuden vuosina 2014–2019, 2021 ja 2023. Romani on parantanut useasti kuulantyönnön Etelä-Amerikan ennätystä. Ulkoratojen ennätyksensä 22,61 m hän työnsi Stanfordissa 30. kesäkuuta 2019. Sisäradoilla hän on työntänyt ennätyksekseen 22,53 m. Romani on 188 senttimetriä pitkä ja painaa 150 kilogrammaa. == Lähteet == * * === Viitteet === Luokka:Brasilialaiset kuulantyöntäjät Luokka:Vuonna 1991 syntyneet Luokka:Elävät henkilöt
Syysprinssi (elokuva)

Syysprinssi on vuonna 2016 ensi-iltansa saanut suomalainen draamaelokuva, jonka on ohjannut ja käsikirjoittanut Alli Haapasalo. Se perustuu Anja Snellmanin samannimiseen romaaniin vuodelta 1996, joka kuvaa taiteilijaparin rakkaustarinaa 1980-luvun Helsingissä. Elokuvan pääosia näyttelevät Laura Birn ja Lauri Tilkanen ja muissa rooleissa ovat Paula Vesala, Olavi Uusivirta, Johannes Holopainen, Sara Melleri, Kaija Pakarinen ja Tiina Weckström. Elokuva sai ensi-iltansa 14. lokakuuta 2016. Se sai keskimäärin kiitettäviä arvosteluja, mutta keräsi elokuvateattereissa vajaat 15 000 katsojaa. == Arvostelut == Aamulehti Markus Määttänen Elokuvauutiset Episodi Niina Holm Film-O-Holic.com Sampo Bergman Helsingin Sanomat Leena Virtanen Ilta-Sanomat Tarmo Poussu == Lähteet == == Aiheesta muualla == * * Syysprinssi Elokuvasäätiön sivuilla Luokka:Vuoden 2016 suomalaiset elokuvat Luokka:Suomalaiset draamaelokuvat Luokka:Solar Filmsin elokuvat Luokka:Suomalaiset romaaneihin perustuvat elokuvat
Need for Speed (vuoden 2015 videopeli)

Need for Speed on Ghost Gamesin kehittämä ja Electronic Artsin julkaisema ajopeli. Peli julkaistiin PlayStation 4:lle ja Xbox Onelle vuonna 2015 sekä Microsoft Windowsille vuonna 2016. == Lähteet == == Aiheesta muualla == * Luokka:Avoimen pelimaailman pelit Luokka:Need for Speed -pelit Luokka:PlayStation 4 -pelit Luokka:Ruotsissa kehitetyt videopelit Luokka:Vuoden 2015 videopelit Luokka:Windows-pelit Luokka:Xbox One -pelit
Vili Taskinen

Viljam (Vili) Taskinen (10. lokakuuta 1874 Juva – 20. lokakuuta 1930 Juva) oli suomalainen maanviljelijä, toimitusjohtaja ja Suomalaisen puolueen ja Kansallisen Edistyspuolueen kansanedustaja. Taskisen vanhemmat olivat maanviljelijä Juho Taskinen ja Hilda Konst. Hän toimi maanviljelijänä Juvalla. Taskinen oli myös Juvan osuusmeijerin toimitusjohtajana ja Juvan lainajyvästön hoitajana. Taskinen oli kansanedustajana huhtikuusta lokakuuhun 1917, helmikuusta maaliskuun loppuun 1919 ja 1920–1922 edustaen Mikkelin läänin vaalipiiriä. Vuonna 1917 hän oli Suomalaisen puolueen edustajana ja myöhemmillä kausilla Kansallisen Edistyspuolueen edustajana. Taskinen tuli eduskuntaan 12. helmikuuta 1919 sosialidemokraattien Anni Savolainen-Tapanisen tilalle ja 4. lokakuuta 1920 edistyspuolueen Taavetti Heimosen tilalle. Hän oli myös Juvan kunnanvaltuuston varapuheenjohtajana ja kuului Mikkelin läänin maanviljelysseuran johtokuntaan sekä Mikkelin maatalousosakepankin hallitukseen. Vili Taskinen oli naimisissa vuodesta 1904 Emma Kolarin kanssa. == Lähteet == Luokka:Kansanedustajat Luokka:Suomalaisen puolueen poliitikot Luokka:Kansallisen Edistyspuolueen poliitikot‎ Luokka:Juvan kunnanvaltuutetut Luokka:Etelä-Savon vaalipiiri Luokka:Vuonna 1874 syntyneet Luokka:Vuonna 1930 kuolleet
Oskar Jeppson

Karl Oskar Jeppson (5. tammikuuta 1878 Närpiö – 8. helmikuuta 1931 Närpiö) oli suomalainen maanviljelijä ja ruotsalaisen kansanpuolueen kansanedustaja. Jeppsonin vanhemmat olivat maanviljelijä Johan Petter Jeppson ja Johanna Stina Unis. Hän kävi kansakoulun ja kansanopiston ja toimi maanviljelijänä Närpiössä. Jeppson oli myös lyhyen aikaa siirtolaisena Yhdysvalloissa. Jeppson oli kansanedustajana 1922–1924 edustaen Vaasan läänin eteläistä vaalipiiriä. Hän oli myös Närpiön kunnanvaltuuston jäsenenä ja kuului Pohjanmaan ruotsalaisen maanviljelysseuran hallitukseen. Oskar Jeppson oli naimisissa vuodesta 1910 Edit Julina Södermanin kanssa. == Lähteet == Luokka:Kansanedustajat Luokka:Suomen ruotsalaisen kansanpuolueen poliitikot‎ Luokka:Närpiön kaupunginvaltuutetut Luokka:Vaasan läänin eteläinen vaalipiiri Luokka:Vuonna 1878 syntyneet Luokka:Vuonna 1931 kuolleet
Mehiläisorho

Mehiläisorho (Ophrys apifera) on kämmekkäkasveihin kuuluva monivuotinen ruohovartinen kasvi. Sillä on useita pieniä kukkia, joiden jokaisen huuli muistuttaa mehiläistä ja muut terälehdet ovat ruusunpunaiset. Mehiläisorhoa tavataan Euroopassa ja Välimeren seudulla Lähi-itää ja Pohjois-Afrikkaa myöten. == Lähteet == Luokka:Orhot
Kim Graham

Kimberly Elaine ”Kim” Graham-Miller (s. 26. maaliskuuta 1971 Durham, Pohjois- Carolina) on aktiiviuransa päättänyt yhdysvaltalainen pikajuoksija ja olympiavoittaja.Kim Graham Sports-reference.com. Graham edusti Yhdysvaltoja vuoden 1996 olympialaisissa Atlantassa. 400 metrin juoksussa hän selviytyi välieriin, mutta ei päässyt finaaliin. Lisäksi Graham oli mukana olympiakultaa voittaneessa Yhdysvaltojen pitkän viestin joukkueessa. 400 metrin juoksun ennätyksensä 50,53 Graham juoksi vuonna 1996. == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1971 syntyneet Luokka:Elävät henkilöt
Juho Ryynänen

Juho Gabriel (J. G.) Ryynänen (11. lokakuuta 1873 Pielisjärvi – 18. syyskuuta 1933 Pielisjärvi) oli suomalainen maanviljelijä, kunnallisneuvos ja maalaisliiton kansanedustaja. Ryynäsen vanhemmat olivat maanviljelijä Matts Ryynänen ja Stina Riikonen. Hän kävi kansakoulun ja kansanopiston ja toimi maanviljelijänä Pielisjärvellä. Ryynänen sai kunnallisneuvoksen arvon 1930. Ryynänen oli kansanedustajana 1919–1933 edustaen Kuopion läänin itäistä vaalipiiriä. Hän kuoli kesken edustajakautensa ja hänen seuraajakseen eduskuntaan tuli maalaisliiton Heikki Soininen. Ryynänen oli presidentin valitsijamiehenä vuoden 1925 presidentinvaaleissa. Hän oli myös Pielisjärven kunnanvaltuuston puheenjohtajana ja kunnallislautakunnan jäsenenä. Hän kuului MTK:n valtuuskuntaan, SOK:n hallintoneuvostoon ja Keskusosuusliike Hankkijan hallintoneuvostoon. Juho Ryynänen oli naimisissa vuodesta 1908 Anna Vahlbergin kanssa. == Lähteet == Luokka:Kansanedustajat Luokka:Suomen Keskustan poliitikot‎ Luokka:Pielisjärven kunnanvaltuutetut Luokka:Pohjois-Karjalan vaalipiiri Luokka:Vuonna 1873 syntyneet Luokka:Vuonna 1933 kuolleet
Nikole Mitchell

Nikole Alangia Mitchell (myös Nicole, s. 5. kesäkuuta 1974) on aktiiviuransa päättänyt jamaikalainen pikajuoksija ja olympiamitalisti.Nicole Mitchell Sports Reference LLC Mitchell edusti Jamaikaa olympialaisissa kerran, vuoden 1996 olympialaisissa Atlantassa. Häntä ei valittu mukaan henkilökohtaisille matkoille, mutta hän oli mukana pronssia voittaneessa Jamaikan pikaviestijoukkueessa. MM-kilpailuissa hän saavutti pikaviestissä pronssia ja sijoittui 100 metrillä seitsemänneksi Stuttgartissa 1993. Alle 20-vuotiaiden MM-kilpailuissa hän saavutti 100 metrillä kultaa 1992 ja hopeaa 1990 sekä pikaviestissä kultaa 1990 ja 1992.IAAF World U20 Championships – Bydgoszcz 2016 – Facts & Figures (pdf), s. 46. IAAF 100 metrin juoksun ennätyksensä 11,18 Mitchell juoksi vuonna 1993. == Lähteet == Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1974 syntyneet Luokka:Elävät henkilöt
Afonso Pena

Afonso Augusto Moreira Pena (portugali: [aˈfõsu awˈɡustu moˈrejrɐ ˈpenɐ]; 30. marraskuuta 1847 – 14. kesäkuuta 1909) oli brasilialainen poliitikko, joka toimi Brasilian presidenttinä vuosina 1906 - 1909. Ennen poliittista uransa Pena oli asianajaja, oikeustieteilijä ja Brasilian korkeimman oikeuden jäsen.Afonso Pena - BrasilEscola (Portugali) Hän oli ensimmäinen presidentti joka kuoli kesken virkakautensa. Pena aloitti poliittisen uransa vuonna 1874 keisarillisen Brasilian parlamentissa. Sen jälkeen kun Brasiliasta tuli tasavalta, hän oli Minais Geraisin kuvernööri 1892-1894. Hänen kaudellaan päätettiin, että Belo Horizontesta tulee osavaltion pääkaupunki (joka oli aiemmin Ouro Preto). Hän osallistui presidentinvaaleihin vuonna 1894, mutta hävisi suurella äänten erolla Prudente de Moraisille. Vuonna 1902 Penasta tuli Francisco de Paula Rodrigues Alvesin varapresidentti. Seuraavissa vaaleissa vuonna 1906 hänet valittiin presidentiksi ja siinä virassa hän toimi kuolemaansa asti vuonna 1909. Afonso Pena oli ensimmäinen Brasilian presidentti, joka pyrki puuttumaan kansainväliseen kahvitalouteen. Liittovaltion hallitus alkoi ostaa tuotannon ylijäämää pitääkseen yllä korkeaa kahvin hintaa kansainvälisillä markkinoilla. Pena myös edisti rautateiden laajentamista. == Lähteet == Luokka:Brasilian presidentit Luokka:Brasilian varapresidentit‎ Luokka:Vuonna 1847 syntyneet Luokka:Vuonna 1909 kuolleet
Nilo Peçanha

Nilo Procópio Peçanha (portugali ääntäminen: [ˈnilu proˈkɔpju peˈsaɲɐ]; 2. lokakuuta 1867 – 31. maaliskuuta 1924) oli brasilialainen poliitikko. Hän oli Rio de Janeiron osavaltion kuvernööri vuosina 1903-1906, kunnes hänet valittiin Brasilian varapresidentiksi vuonna 1906. Hän nousi presidentiksi vuonna 1909 Presidentti Afonso Penan kuoleman jälkeen ja palveli tämän virkakauden loppuun vuoteen 1910. Hän osallistui myös vuoden 1921 vaaleihin, mutta hävisi. == Lähteet == Luokka:Brasilian presidentit Luokka:Brasilian varapresidentit‎ Luokka:Vuonna 1867 syntyneet Luokka:Vuonna 1924 kuolleet
Yösyöttö

Yösyöttö on vuonna 2017 ensi-iltansa saanut suomalainen komediaelokuva, jonka on ohjannut Marja Pyykkö. Se perustuu Eve Hietamiehen samannimiseen romaaniin vuodelta 2010. Elokuvassa näyttelevät muun muassa Petteri Summanen, Ulla Tapaninen, Hannele Lauri, Niko Saarela, Ria Kataja, Pihla Viitala, Juha Muje, Lauri Tilkanen, Marjaana Maijala ja Marja Salo. Elokuva valittiin New Yorkissa järjestettävän Nordic International Film Festivalin kilpasarjaan ja elokuva esitettiin 12. lokakuuta 2017 festivaalin avajaistilaisuudessa. Yösyötön englanninkielinen nimi on Man and a Baby. Elokuva voitti festivaalien parhaan elokuvan palkinnon (Best Nordic Feature 2017). Elokuvalle on tehty jatko-osa nimeltään Tarhapäivä, jonka pääosissa ovat samat näyttelijät. Elokuva kuvattiin alkuvuonna 2019 ja sen ensi-ilta oli marraskuussa 2019. == Rooleissa == == Tuotanto == Elokuvan kuvaukset alkoivat elokuussa 2016. == Julkaisu == Elokuva vedettiin pois elokuvateatteriketju Finnkinon ohjelmistosta muutama päivä ennen ensi-iltaa, kun elokuvan levittäjä Nordisk Film ja Finnkino eivät päässeet sopimukseen elokuvan tuottojen jakamisesta. Tuottaja Markus Selinin mukaan kyse on siitä, että Finnkino haluaa aiempaa suuremman osuuden lipputuloista. Yösyöttö sai ensi-iltansa 6. lokakuuta 2017 ja se keräsi ensimmäisen viikonlopun aikana 24 900 katsojaa. Elokuvaa esitettiin useissa vaihtoehtoisissa paikoissa, joskin elokuvan tuottaja Markus Selin arvioi, että katsojamäärä jäi noin puoleen verrattuna normaalilevitykseen. Toisena viikonloppuna se oli Suomen katsotuin elokuva 21 602 katsojalla, vaikka sitä ei edelleenkään esitetty Finnkinon teattereissa. Toisen viikonlopun jälkeen elokuvan oli nähnyt kaikkiaan 64 665 katsojaa. Finnkino kuitenkin pääsi joulukuussa Nordisk Filmsin kanssa sopuun ja Finnkinon teattereissa Yösyöttö sai ensi-iltansa 29.12.2017. == Vastaanotto == == Lähteet == == Aiheesta muualla == * Luokka:Marja Pyykön ohjaamat elokuvat Luokka:Vuoden 2017 suomalaiset elokuvat Luokka:Suomalaiset komediaelokuvat Luokka:Suomalaiset romaaneihin perustuvat elokuvat Luokka:Solar Filmsin elokuvat
Veli Kustaa Simelius

Veli Kustaa (V. K.) Simelius (7. lokakuuta 1877 Haukipudas – 12. tammikuuta 1934 Oulu) oli suomalainen pankinjohtaja ja kokoomuksen kansanedustaja. Simeliuksen vanhemmat olivat kruununnimismies Jaakko Simelius ja Matilda Amanda Slottsberg. Hän pääsi ylioppilaaksi Oulun lyseosta 1896 ja suoritti Helsingin yliopistossa ylemmän hallintotutkinnon 1900 ja oikeustutkinnon 1905. Simelius sai varatuomarin arvon 1909. Simelius toimi Suomen senaatin talousosaston ylimääräisenä kopistina 1900–1902 ja kouluhallituksessa apulaiskamreerina 1902–1907 ja kamreerina 1907–1910. Hän oli Pohjoismaiden Osakepankin Kouvolan konttorin esimiehenä 1910, Pohjoismaiden Osakepankin Tampereen konttorin toisena johtajana 1910–1916, Pohjoismaiden Osakepankin Oulun konttorin johtajaan 1916–1919 sekä Pohjolan Osakepankin toimitusjohtajana 1919–1934. Simelius oli myös Ranskan konsulina Oulussa ja hän toimi lisäksi eduskunnan suuren valiokunnan sihteerinä 1907–1909. Simelius oli kansanedustajana 1922–1924 edustaen Oulun läänin eteläistä vaalipiiriä. Simelius oli presidentin valitsijamiehenä vuosien Suomen presidentinvaali 1925 ja Suomen presidentinvaali 1931 presidentinvaaleissa. Hän oli myös Tampereen kaupunginvaltuuston jäsenenä ja Oulun kaupunginvaltuuston puheenjohtajana ja Oulun rahatoimikamarin jäsenenä. Veli Kustaa Simelius oli naimisissa vuodesta 1902 Elsa Irene Haapasen (k. 1934) kanssa. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Tampereen kaupunginvaltuutetut Luokka:Oulun kaupunginvaltuutetut Luokka:Oulun läänin eteläinen vaalipiiri Luokka:Suomalaiset pankinjohtajat Luokka:Suomalaiset juristit Luokka:Vuonna 1877 syntyneet Luokka:Vuonna 1934 kuolleet
Aruba kesäolympialaisissa 2012

Aruba osallistui Lontoon olympialaisiin 2012 joukkueella, johon kuului neljä urheilijaa kolmesta eri lajista. Lipunkantajana avajaisissa toimi uimari Jemal Le Grand ja päättäjäisissä judoka Jayme Mata. == Joukkue == === Judo === *Jayme Mata - Miesten alle 66-kiloiset === Painonnosto === *Carl Henriquez - Miesten yli 105-kiloiset === Uinti === *Jemal Le Grand - Miesten 100 metrin vapaauinti *Danielle van den Berg - Naisten 800 metrin vapaauinti == Lähteet == kesäolympialaisissa 2012 Luokka:Valtiot kesäolympialaisissa 2012
Jussi Tirkkonen

Johannes (Juho, Jussi) Tirkkonen (24. kesäkuuta 1883 Kaavi – 14. huhtikuuta 1934 Joensuu) oli suomalainen räätäli, näyttämönjohtaja ja sosialidemokraattien kansanedustaja. Tirkkosen vanhemmat olivat torppari Paavo Tirkkonen ja Vilhelmiina Heikkinen. Hän oli räätälinä Kuopiossa, Joensuussa ja Kaavilla. Tirkkonen oli Kuopion läänin itäisen vaalipiirin sosiaalidemokraattien puhujana ja hän toimi työväennäyttämöiden johtajana eri paikkakunnilla. Tirkkonen oli kansanedustajana huhtikuun alusta 1917 syyskuun lopulle 1918 edustaen Kuopion läänin itäistä vaalipiiriä. Jussi Tirkkonen oli naimisissa vuodesta 1910 Saimi Emilia Kinnusen kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot‎ Luokka:Pohjois-Karjalan vaalipiiri Luokka:Vuonna 1883 syntyneet Luokka:Vuonna 1934 kuolleet
Aruba kesäolympialaisissa 2008

Aruba osallistui Pekingin olympialaisiin 2008 historiansa pienimmällä joukkueella; mukana oli vain kaksi arubalaista urheilijaa. Lipunkantajana avajaisissa toimi judoka Fiderd Vis ja päättäjäisissä uimari Jan Roodzant. == Joukkue == === Judo === *Fiderd Vis – Miesten alle 81-kiloiset === Uinti === *Jan Roodzant – Miesten 100 metrin vapaauinti == Lähteet == kesäolympialaisissa 2008 Luokka:Valtiot kesäolympialaisissa 2008
Viljo Kilpeläinen

Viljo Oskari Kilpeläinen (15. elokuuta 1906 Pudasjärvi – 12. toukokuuta 1937 Kemi) oli suomalainen koneenhoitaja, piirisihteeri ja sosialidemokraattien kansanedustaja. Kilpeläisen äiti oli itsellinen Matilda Kilpeläinen. Hän kävi kansakoulun ja vuonna 1931 Työväen akatemian. Kilpeläinen työskenteli maa-, metsä- ja uittotöissä, sahatyömiehenä, selluloosatehtaan työmiehenä ja koneenhoitajana. Hän oli Oulun läänin pohjoisen vaalipiirin sosiaalidemokraattien puhujana ja hän toimi piirisihteerinä Kemissä. Kilpeläinen oli kansanedustajana syyskuun alusta 1936 toukokuulle 1937 edustaen Oulun läänin pohjoista vaalipiiriä. Hän kuoli kesken edustajakautensa ja hänen tilalleen eduskuntaan tuli sosialidemokraattien Hjalmar Lindqvist. Kilpeläinen oli myös presidentin valitsijamiehenä vuoden 1937 presidentinvaaleissa. Viljo Kilpeläinen oli naimisissa vuodesta 1937 Tyyne Elina Ketosen kanssa. == Lähteet == Luokka:Kansanedustajat Luokka:Oulun läänin pohjoinen vaalipiiri Luokka:Suomen Sosialidemokraattisen Puolueen poliitikot‎ Luokka:Vuonna 1906 syntyneet Luokka:Vuonna 1937 kuolleet
Kovat piipussa (televisiosarja)

Kovat piipussa () on yhdysvaltalainen tositelevisiosarja, jossa seurataan Haydenin ja hänen apulaisensa kun kunnostavat, testaavat ja mukauttavat erilaisia aseita. Sarjan esittäminen alkoi yhdysvaltalaisella Discovery- kanavalla 26. tammikuuta 2011. Suomessa sarjan esittäminen alkoi Kutonen- kanavalla 18. elokuuta 2014. Luokka:Yhdysvaltalaiset televisiosarjat
Portogruaro

Portogruaro on kunta Pohjois-Italiassa Venetsian metropolikaupunki Veneton alueella. ==Historia== Portogruaron historia ulottuu vuoteen 1140, jolloin Concordia Sagittarian piispa Gervino antoi muutamalle portolanille (= sataman asukas) tontin Lemenejoen varrelta. Kaupunki sijaitsi Venetsian ja Itävallan välisellä kauppareitillä, mikä auttoi kaupungin kehittymisessä. Tästä ajasta on kaupungissa useita goottilais-, venetsialais- ja renessanssipalatseja. Kunnan kotisivut Kaupungin muurissa on ollut aikanaan viisi porttia. Porteista on yhä jäljellä kolme: Porta Santa Agnese, Porta San Giovanni ja Porta San Gottargo. ==Nähtävyyksiä== Kaupungin nähtävyyksiä on arkeologinen museo Museo Nazionale Concordiese, jossa on esillä lähiseudun arkeologisia löytöjä. Storia di Portogruaro Tiedosto:Porta_San_Giovanni_Portogruaro.jpg |Porta San Giovanni Tiedosto:Museo Archeologico Concordiese sala piano terra vista dall'alto.jpg|Museo Archeologico Concordiese Tiedosto:Portogruaro_Piazza_della_Repubblica_01.JPG|Piazza della Repubblica ==Lähteet== ==Aiheesta muualla== Luokka:Venetsian metropolikaupungin kunnat
Kaarlo Anttila

Kaarlo Santeri Anttila (12. helmikuuta 1874 Kurikka – 1. heinäkuuta 1962 Kurikka) oli suomalainen maanviljelijä, kauppias ja kokoomuksen kansanedustaja. Anttilan vanhemmat olivat torppari Sameli Anttila ja Kreeta Liisa Birling. Hän kävi kansakoulun ja toimi kauppa-apulaisena ja sivuliikkeen hoitajana Kurikassa 1891–1895 sekä sivuliikkeen hoitajana Vaasassa 1895–1896. Anttilalla oli vuodesta 1897 alkaen Kurikassa oma kauppaliike, jota hän piti noin 50 vuoden ajan. Hän toimi myös maanviljelijänä Kurikassa. Lisäksi Anttila oli lautamiehenä yli 40 vuoden ajan ja hän sai herastuomarin arvon 1935. Anttila oli kansanedustajana 1930–1933 edustaen Vaasan läänin eteläistä vaalipiiriä. Hän oli Kurikan kunnanvaltuuston varapuheenjohtajana ja kirkolliskokousedustajana. Kaarlo Anttila oli naimisissa vuodesta 1897 Matilda Adolfiina Ala-Äijälän kanssa. == Lähteet == Luokka:Kansanedustajat Luokka:Kansallisen Kokoomuksen poliitikot‎ Luokka:Kurikan kaupunginvaltuutetut Luokka:Vaasan läänin eteläinen vaalipiiri Luokka:Suomalaiset kauppiaat Luokka:Vuonna 1874 syntyneet Luokka:Vuonna 1962 kuolleet
Cole Younger

Thomas Coleman ”Cole” Younger (15. tammikuuta 1844 Jacksonin piirikunta, Missouri – 21. maaliskuuta 1916 Lee’s Summit, Missouri) oli yhdysvaltalainen rikollinen ja villin lännen henkilö, joka kuului James–Younger-jengiin. Hän oli vanhin Youngerin veljeksistä (Cole, Jim, John ja Bob). Younger oli muun muassa osallisena useassa pankkiryöstössä yhdessä Jesse Jamesin ja tämän veljien sekä omien veljiensä kanssa. Myöhemmin hän katui tekojaan ja ryhtyi saarnamieheksi.Historianet.fi: Top 10: Villin lännen pahimmat lainsuojattomat Cole Younger syntyi Youngerin perheen maatilalla. Hänen isänsä oli vauras maanviljelijä Henry Washington Younger. Cole oli perheen neljästätoista lapsesta seitsemäs. Yhdysvaltain sisällissodan aikana hän liittyi William Quantrillin johtamiin Etelävaltioiden puolesta taistelleisiin sisseihin, joiden joukossa hän tutustui Frank Jamesiin. Sodan jälkeen Younger muodosti vuonna 1866 Frank ja Jesse Jamesin kanssa rosvokoplan, joka ryösteli pankkeja Missourissa ja sen naapuriosavaltioissa. Seuraavina vuosina myös Youngerin nuoremmat veljet Jim, John ja Bob liittyivät koplaan. John kuoli ammuskelussa Pinkertonin etsivien kanssa vuonna 1874. Cole, Jim ja Bob jäivät lopulta kiinni syyskuussa 1876 yritettyään ryöstää pankin Minnesotan Northfieldissä yhdessä Jesse ja Frank Jamesin kanssa, jotka pääsivät pakoon. Youngerit tunnustivat syyllisyytensä ryöstöön ja murhaan ja saivat elinkautiset vankeustuomiot.Younger Brothers Encyclopædia Britannica Online Academic Edition. Viitattu 9.7.2024. Cole suoritti tuomiotaan vankilassa Stillwaterissa.Cole Younger - Historic Missourians - The State Historical Society of Missouri Younger armahdettiin vuonna 1901, ja hän julkaisi vuonna 1903 omaelämäkerran The Story of Cole Younger, by Himself. Hän esiintyi villin lännen näytöksissä ja karnevaaleilla kunnes vetäytyi kotiseudulleen Lee’s Summitiin Missouriin. Hän kuoli sydänkohtaukseen 72-vuotiaana vuonna 1916, vuosi Frank Jamesin kuoleman jälkeen. Youngerin lapsuudenystäviin kuului myöhemmin ”rosvokuningattarena” tunnettu Belle Starr. Youngeria on väitetty Starrin tyttären Pearl Starrin todelliseksi isäksi, mutta väitteen uskottavuus on kyseenalaistettu.Belle Starr Encyclopædia Britannica Online Academic Edition. Viitattu 9.7.2024.Starr, Belle (1848–1889) Women in World History: A Biographical Encyclopedia (2002), Encyclopedia.com. Viitattu 9.7.2024. == Lähteet == Luokka:Villin lännen henkilöt Luokka:Yhdysvaltalaiset rikolliset Luokka:Yhdysvaltalaiset elinkautisvangit Luokka:Vuonna 1844 syntyneet Luokka:Vuonna 1916 kuolleet
Huima konttihuutokauppa

Huima konttihuutokauppa () on yhdysvaltalainen tositelevisiosarja, jossa käydään huutokauppaa noutamatta jääneistä rahtikonteista ja niiden sisällöstä. Sarja alkoi yhdysvaltalaisella TruTV-kanavalla 13. tammikuuta 2013. Suomessa sarjan esittäminen alkoi Jim-kanavalla 15. marraskuuta 2013. Luokka:Yhdysvaltalaiset televisiosarjat
Bermuda kesäolympialaisissa 2012

Bermuda osallistui Lontoon olympialaisiin 2012 joukkueella, johon kuului kahdeksan urheilijaa viidestä eri lajista. Lipunkantajana avajaisissa toimi purjehtija Alexander Kirkland ja päättäjäisissä triathlonisti Flora Duffy. == Joukkue == === Purjehdus === *Jesse Kirkland ja Alexander Kirkland - 49er === Ratsastus === *Jillian Terceira === Triathlon === *Tyler Butterfield - Miesten triathlon *Flora Duffy - Naisten triathlon === Uinti === *Roy-Allan Burch - Miesten 50 metrin vapaauinti === Yleisurheilu === *Tyrone Smith - Miesten pituushyppy *Arantxa King - Naisten pituushyppy == Lähteet == kesäolympialaisissa 2012 Luokka:Valtiot kesäolympialaisissa 2012
Flora Duffy

Flora Jane Duffy (s. 30. syyskuuta 1987 Paget Parish, Bermuda) on bermudalainen 1,64 metriä pitkä ja 58 kg painava triathlonisti. Ensimmäisissä olympialaisissaan Pekingissä 2008 Duffy keskeytti kilpailun. Lontoossa 2012 hän tuli maaliin sijalla 45 ja Rio de Janeirossa 2016 hän oli kahdeksas. Kesäolympialaisissa 2020 Duffy voitti naisten kilpailussa kultaa, ja hänestä tuli näin ollen maansa ensimmäinen olympiavoittaja ja toinen olympiamitalisti. == Lähteet == Luokka:Bermudalaiset triathlonistit Luokka:Bermudalaiset olympiavoittajat Luokka:Vuonna 1987 syntyneet Luokka:Elävät henkilöt
Leave Before the Lights Come On

Leave Before the Lights Come On on englantilaisen indie rock -yhtye Arctic Monkeysin kappale. Se julkaistiin singlenä 14. elokuuta 2006. Kappale ei kuitenkaan sisältynyt yhtyeen debyyttialbumiin Whatever People Say I Am, That's What I'm Not. Single julkaistiin CD:nä ja 7 tuuman vinyylilevynä ==Musiikkivideo== Kappaleen musiikkivideo julkaistiin yhtyeen nettisivuilla 3. elokuuta 2006. John Hardwickin ohjaama video on kuvattu Sheffieldissä, Englannissa. == Kappaleet == ====CD==== # # # ====7" vinyyli==== # # == Lähteet == Luokka:Vuoden 2006 kappaleet Luokka:Arctic Monkeysin kappaleet
Juliet Cuthbert

Juliet Jean Cuthbert (s. 9. huhtikuuta 1964) on aktiiviuransa päättänyt jamaikalainen pikajuoksija ja olympiamitalisti.Juliet Cuthbert Cuthbert edusti Jamaikaa olympialaisissa neljä kertaa, vuosina 1984, 1988, 1992 ja 1996. Vuonna 1984 Los Angelesissa hän selviytyi 100 metrin juoksussa välieriin ja oli mukana pikaviestissä kahdeksanneksi sijoittuneessa Jamaikan joukkueessa. 1988 Soulissa Cuthbert oli 100 metrillä seitsemäs, viestissä Jamaika jäi ulos finaalista. Vuonna 1992 Barcelonassa hän otti hopeaa sekä 100 että 200 metrin juoksussa ja oli mukana myös viestissä, joka päättyi Jamaikan osalta keskeytykseen finaalissa. Vuoden 1996 olympialaisissa Atlantassa Cuthbert oli 200 metrillä seitsemäs, 100 metrillä välierissä sekä mukana voittamassa pronssia Jamaikan pikaviestijoukkueen mukana. Olympiamitaleiden lisäksi Cuthbert saavutti urallaan neljä mitalia pikaviestissä MM-kisoista. Hän voitti kultaa Tokiossa 1991, hopeaa Göteborgissa 1995 ja Ateenassa 1997 sekä pronssia Helsingissä 1983. Cuthbert juoksi ennätyksensä sekä 100 että 200 metrillä vuonna 1992. Hänen 100 metrin ennätyksensä on 10,83 ja 200 metrin ennätyksensä 21,75. == Lähteet == Luokka:Jamaikalaiset pikajuoksijat Luokka:Jamaikalaiset olympiamitalistit Luokka:Vuonna 1964 syntyneet Luokka:Elävät henkilöt
Toini Voipio

Toini Voipio, sukunimi aik. Åkerman (23. toukokuuta 1878 Viipuri – 2. huhtikuuta 1937 Riihimäki) oli suomalainen oppikoulun lehtori ja rehtori ja suomalaisen puolueen kansanedustaja. Toini Voipion vanhemmat olivat Turun hovioikeuden presidentti Daniel Woldemar Åkerman ja Emma Henrika Perander. Hän pääsi ylioppilaaksi Helsingin suomalaisesta yhteiskoulusta 1897 ja valmistui filosofan kandidaatiksi 1902. Voipio toimi Hämeenlinnan suomalaisen yhteiskoulun suomen kielen ja historian opettajana ja koulun johtajana 1904–1908, Tampereen tyttökoulun suomen kielen ja historian nuorempana lehtorina ja koulun rehtorina 1908–1932 sekä vuodesta 1932 Riihimäen yhteislyseon suomen kielen vanhempana lehtorina. Voipio oli kansanedustajana 1909–1910 edustaen Hämeen läänin pohjoista vaalipiiriä. Hän oli myös Tampereen kaupunginvaltuuston jäsenenä. == Teoksia == * Sananen naisten opinnoista ja työaloista teoksessa Tampereen tyttökoulu. Kertomus lukuvuodesta 1924-1925. Tampere 1925 == Lähteet == Luokka:Suomalaiset opettajat Luokka:Suomen koulujen rehtorit Luokka:Kansanedustajat Luokka:Suomalaisen puolueen poliitikot Luokka:Tampereen kaupunginvaltuutetut Luokka:Pirkanmaan vaalipiiri Luokka:Vuonna 1878 syntyneet Luokka:Vuonna 1937 kuolleet
Bermuda kesäolympialaisissa 2008

Bermuda osallistui Pekingin olympialaisiin 2008 kuuden urheilijan joukkueella. Lipunkantajana avajaisissa toimi ratsastaja Jillian Terceira. == Joukkue == === Ratsastus === *Jillian Terceira === Triathlon === *Flora Duffy – Naisten triathlon === Uinti === *Roy-Allan Burch – Miesten 100 metrin vapaauinti *Kiera Aitken – Naisten 100 metrin selkäuinti === Yleisurheilu === *Tyrone Smith – Miesten pituushyppy *Arantxa King – Naisten pituushyppy == Lähteet == kesäolympialaisissa 2008 Luokka:Valtiot kesäolympialaisissa 2008
Danuta Kozák

Danuta Kozák (s. 11. tammikuuta 1987 Budapest) on unkarilainen ratamelonnan olympiavoittaja, maailmanmestari ja Euroopan-mestari. 168 senttimetriä pitkä ja 63 kilogrammaa painava Kozák aloitti melonnan yhdeksänvuotiaana.https://www.rio2016.com/en/athlete/danuta-kozak https://www.canoeicf.com/athlete/danuta-kozak/results Hän edustaa Ujpesti TE:tä ja hänen valmentajanaan toimii Botond Storcz. Kozák saavutti hopeaa kajakkinelikoiden 500 metriltä vuoden 2008 kesäolympialaisista Pekingistä. Vuoden 2012 kesäolympialaisista Lontoosta hän saavutti kultaa kajakkiyksiköiden ja -nelikoiden 500 metriltä. Vuoden 2016 kesäolympialaisissa Rio de Janeirossa Kozák voitti kultaa kajakkiyksiköiden, -kaksikoiden ja -nelikoiden 500 metriltä. Vuodelle 2021 siirretyissä Tokion olympialaisissa hän sai kultaa kajakkinelikon 500 metrillä ja pronssia kajakkikaksikon 500 metrillä.. MM-kilpailuista Kozák on saavuttanut viisitoista kultaa, kolme hopeaa ja kaksi pronssia. EM-kilpailuista hänellä on seitsemäntoista kultaa, kahdeksan hopeaa ja kaksi pronssia. Euroopan kisoista Kozák on saavuttanut kolme kultaa, kolme hopeaa ja yhden pronssin. == Lähteet == Luokka:Unkarilaiset melojat Luokka:Unkarilaiset olympiavoittajat Luokka:Vuonna 1987 syntyneet Luokka:Elävät henkilöt